สังคมข่าวหุ้น
ดัชนีหุ้นไทยปิดตลาด 1,716.03 จุด เพิ่มขึ้น 7.19 จุด มูลค่าซื้อขาย 59,930 ล้านบาท สัปดาห์นี้ปัจจัยภายนอก น่าติดตามประชุมเฟด 30 ต.ค.-1 พ.ย.นี้ และชื่อของประธานเฟดคนใหม่ ที่จะมีความชัดเจนต้น พ.ย.นี้ รวมถึงจับตาการผลักดันแผนปฏิรูปภาษี “ทรัมป์” ด้วย ประเมินกรอบแนวรับ 1,710-1,700 จุด แนวต้าน 1,730 จุด...
30 ต.ค. 2560

เล็กเซียวหงส์
ดัชนีหุ้นไทยปิดตลาด 1,716.03 จุด เพิ่มขึ้น 7.19 จุด มูลค่าซื้อขาย 59,930 ล้านบาท สัปดาห์นี้ปัจจัยภายนอก น่าติดตามประชุมเฟด 30 ต.ค.-1 พ.ย.นี้ และชื่อของประธานเฟดคนใหม่ ที่จะมีความชัดเจนต้น พ.ย.นี้ รวมถึงจับตาการผลักดันแผนปฏิรูปภาษี “ทรัมป์” ด้วย ประเมินกรอบแนวรับ 1,710-1,700 จุด แนวต้าน 1,730 จุด…
*…ADVANC ราคาปรับลงตามหุ้นน้อง THCOM ทั้งที่ไม่ได้เกี่ยวข้องโดยตรง แต่มีเมียเดียวกัน คือ INTUCH ส่วนกรณีปัญหา “ดาวเทียมไทยคม 7-8”ไม่กระทบโดยตรงต่อ ADVANC แต่กระทบเต็มๆ กับ INTUCH ในฐานะผู้ถือหุ้นใหญ่ และเป็นความเสี่ยงที่กดดันหุ้น INTUCH ไปอีกนาน…
*…TTCL ราคาวิ่งพล่านกับข่าว “ลงนามสัญญาร่วมทุน-เช่าที่ดิน 40 ปี  พัฒนาโรงไฟฟ้ารัฐ Kayin มูลค่า 98,000 ล้านบาท” แน่นอนถือเป็นบิ๊กโปรเจ็กต์ของ TTCL แต่ราคาหุ้นวิ่งแซงหน้าไปแล้ว ทำให้มีโอกาสเกิดแรงขายทำกำไรออกมาได้ ดูจาก P/E เกือบ 50 เท่า ดูเสียวไส้ติ่งจริงๆ เชียว กรณีโปรเจ็กต์ยักษ์เกือบแสนล้าน อดมองถึงความเสี่ยงไม่ได้ อย่าลืมว่า ITD เคยได้ลงนามสัญญาลักษณะนี้กับ “บิ๊กโปรเจ็กต์ที่ทวาย” สุดท้ายต้องถอยทัพมาแล้ว จึงเป็นความเสี่ยงที่ TTCL ต้องศึกษาไว้เป็นบทเรียนด้วยเช่นกัน…
*…MINT เรื่อยๆ มาเรียงๆ ราคาวิ่งเกิน 40 บาท ขานรับช่วงไฮซีซั่นธุรกิจ น่าจับตางบไตรมาส 3/60 ที่ว่าดีแล้ว งบไตรมาส 4/60 จะดีเยี่ยมกว่าอีก เอาเป็นว่าราคาเป้าหมายเบื้องต้นอยู่ที่ 48-50 บาท หากผ่านได้ขายทำกำไรกันสักรอบก่อนเข้าเล่นรอบใหม่…
*…PTTEP คลื่นลมน่าจะสงบได้แล้ว หลังเจอ “ออยล์ แซนด์ เอฟเฟ็กต์” จนราคาหุ้นเสียศูนย์ไปหลายวัน ล่าสุดราคาต่ำบุ๊ค 99.88 บาทไปแล้ว ไม่ว่าจะดูเงื่อนไขไหนราคาปรับลงแบบนี้สำหรับนักลงทุนระยะกลาง-ยาว ถือเป็นโอกาสเก็บเข้าพอร์ตซะจริงๆ…
*…หุ้นร้อนประจำวันที่ 27 ต.ค. 60 ที่มีราคาและมูลค่าซื้อขายปรับขึ้นแรงและอยู่ระหว่าง (Trading Alert List) คือ บริษัท จี แคปปิตอล จำกัด (มหาชน) หรือ GCAP บริษัท ไฮโดรเท็ค จำกัด (มหาชน) หรือ HYDRO ทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) มีผลตั้งแต่ 30 ต.ค.-08 ธ.ค. 60 ส่วนหลักทรัพย์ที่ขยายช่วงดำเนินการ ได้แก่ บริษัท ซินเนอร์เจติค ออโต้ เพอร์ฟอร์มานซ์ จำกัด (มหาชน) หรือ ASAP, บริษัท อีสต์โคสท์เฟอร์นิเทค จำกัด (มหาชน) หรือ ECF, บริษัท เฟอร์รั่ม จำกัด (มหาชน) หรือ FER, ใบสำคัญแสดงสิทธิในการจองซื้อหุ้นสามัญบริษัท เฟอร์รั่ม จำกัด (มหาชน) ครั้งที่ 1 หรือ FER-W1, ใบสำคัญแสดงสิทธิในการจองซื้อหุ้นสามัญบริษัท เฟอร์รั่ม จำกัด (มหาชน) ครั้งที่ 2 หรือ FER-W2 ใบสำคัญแสดงสิทธิในการจองซื้อหุ้นสามัญบริษัท เฟอร์รั่ม จำกัด (มหาชน) ครั้งที่ 3 หรือ FER-W3 มีผลตั้งแต่  30 ต.ค.-17 พ.ย. 60…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิทัลช่อง 19 เวลา 9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลกเพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาดออนเรดิโอ” ผ่านสถานีข่าวจริงสปริงเรดิโอ FM 98.5 MHz โดยสุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้า งานนี้จัดเต็มๆ ชั่วโมงครึ่ง…
*…เท่านั้นไม่พอ ต่อเนื่องกันด้วย “ชัดลึกทุกกลยุทธ์ธุรกิจ” กับรายการ Business Focus เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น